  Анжелика Тихонова корреспондент Тулыслы но ужлы сӥзем нуналэз (1-тӥ куартолэзь) пусъёнэн валче Россиын улӥсьёс вить нунал бӧрсьысь шутэтскозы: 1-5 куартолэзе. Со арняе 29-тӥ но 30-тӥ оштолэзь гинэ ужан нуналъёс луозы. Со сярысь, Россиысь ужъя но калыкез уже интыянъя министрлэн (Рострудлэн) воштӥсез Иван Шкловец вылэ чӧлскыса, удысэтлэн пресс-службаез ивортэ.  Озьы ик кузь шутэтскон нуналъёс луозы Вормон нуналэз (9-тӥ куартолэзь) пусъён вакытэ. Ужан нуналъёс луозы 6-тӥ, 7-тӥ, 8-тӥ куартолэзь, шутэтскон нуналъёс – 9-тӥысен 12-тӥ куартолэзёзь Иван Шкловец, Рострудлэн кивалтӥсезлэн воштӥсез30-тӥ оштолэзе но 8-тӥ куартолэзе ужан нунал одӥг часлы вакчигес луоз. Иван Шкловецлэн верамезъя, куартолэзе кузь каникулъёс пӧрмизы 5-тӥ но 6-тӥ толшоре но 23-тӥ тулыспалэ шутэтскон нуналъёсты выжтэмен валче.  Тегъёс: Ижкар Удмуртия Мерлык праздникъёс ВормонНунал шутэтскон  